**Anexa 2.5**

**ACORD DE CONFIDENTIALITATE**

**NR .\_\_\_\_\_\_ / \_\_\_\_\_\_\_\_\_\_\_\_**

Încheiat intre:

**Banca de Investiții si Dezvoltare S.A.**, persoana juridica romana constituita in societate pe acțiuni, administrata in sistem dualist, cu sediul in București, Sos. Pipera, nr.43, Floreasca Park Clădirea B, et. 6, sector 2, înregistrată la Oficiul Registrului Comerțului sub nr. J2023022379408, EUID ROONRC.J2023022379408, având C.U.I. RO49176892, capital social subscris si vărsat ……… . reprezentată prin …………. . având funcția de …………………….., , , , denumita in continuare **B.I.D.**

Si

........................ ..................................... denumita in continuare **Intermediarul Financiar**

B.I.D. si Beneficiarul vor fi numite împreuna „Părțile”

Având in vedere faptul ca:

- B.I.D. intenționează demararea procedurii de selecție a Instituțiilor financiare bancare si nebancare partenere (Intermediari Financiari) prin care B.I.D. va acorda garanții de portofoliu, pentru sprijinirea accesului la finanțare pentru întreprinderile mici și mijlocii (IMM-uri), în vederea dezvoltării economice și sociale, a competitivității economice, a inovării și creșterii economice sustenabile, in scopul remedierii disfuncționalităților de pe piața financiară,

- Intermediarul Financiar va putea evalua si decide cu privire la angajarea sa in derularea procedurii si cu privire încheierea unei colaborări cu B.I.D. in scopul de a contribui la dezvoltarea economica și sociala, a competitivității economice, a inovării și creșterii economice sustenabile, in scopul remedierii disfuncționalităților de pe piața financiară, prin acordarea de credite entităților care îndeplinesc criteriile de eligibilitate

Prin urmare, Părțile, de comun acord, au hotărât încheierea prezentului Acord, in următoarele condiții:

**2. OBIECTUL ACORDULUI**

**Art. 1.1.** Obiectul prezentului Acord îl constituie păstrarea de către Intermediarul Financiar a confidențialității tuturor informațiilor pe care le-a luat la cunoștință, prin orice mijloace, in raport cu orice terță parte, autorități si/sau instituții. Părțile contractante vor lua pe răspunderea lor, toate masurile pe care le considera necesare astfel încât persoanele implicate in orice mod in derularea Acordului, in numele si pe seama sa, sa respecte clauzele prezentului Acord.

**Art. 1.2.** Intermediarul Financiar este de acord să respecte regulile impuse de B.I.D. și orice procedura transmisa de B.I.D. privind utilizarea informațiilor.

**Art. 1.3.** Părțile sunt de acord că “Informație Confidențială” înseamnă orice informație, date tehnice sau cunoștințe (know - how) (incluzând, fără a se limita la, fapte, date și informații referitoare la activitatea desfășurată, orice fapt, dată sau informație, aflate la dispoziția Băncii, care privesc persoana, proprietatea, activitatea, afacerea, relațiile personale sau de afaceri ale clienților ori informații referitoare la serviciile prestate sau la contractele încheiate cu clienții, informații despre produse, software, servicii, dezvoltare, invenții, procese, marketing, clienți, preturi, proceduri interne, planuri de afaceri, planuri de marketing si vânzări, strategii, informații financiare, informații despre angajați/conducere, oportunități de afaceri, ca si conținutul discuțiilor intre parți), de care Beneficiarul a luat la cunoștință in timpul desfășurării activității, prin orice mod (scris, verbal, vizual). Părțile înțeleg faptul ca au cunoștință de prevederile legale privitoare la prelucrarea datelor cu caracter personal pe care se obliga sa le respecte in activitatea desfășurată.

**Art. 1.4** Nu se considera informații confidențiale următoarele:

a) sunt/erau in posesia legala a părților contractante sau sunt/erau cunoscute de acestea, in orice mod, înainte de data semnării prezentului Acord;

b) informațiile care sunt/ au fost dezvăluite părților, cu respectarea legislației in vigoare aplicabile, de către o persoana (fizica/juridica) care nu este ținută de obligația păstrării confidențialității;

c) erau publice la data dezvăluirii sau au devenit publice, in orice alt mod si/sau din orice alt motiv neimputabil părților;

d) sunt solicitate de către orice autoritate/ instituție etc. de stat/ guvernamentala/ administrativa/ de supraveghere/ de reglementare, orice instanță judecătorească sau arbitrala sau orice alta autoritate/ instituție etc. conform legislației in vigoare aplicabile;

e) informațiile sunt obținute dintr-o sursa independenta si nicio informație confidențială dezvăluită prin prezentul Acord nu a fost utilizata in acest sens, in mod direct sau indirect, in aceasta acțiune;

**Cap. 2. TERMENUL ACORDULUI**

**Art. 2.** Acordul intra in vigoare de la data semnării de către ambele părți, urmând sa producă efecte pe termen nelimitat inclusiv după încetarea oricăror relații contractuale intre părți**.**

**Cap. 3. OBLIGATII**

**Art. 3.1.** Părțile sunt de acord sa respecte caracterul confidențial al informațiilor la care face referire prezentul Acord, sa nu dezvăluie terților informațiile confidențiale, sa nu folosească aceste informații in/pentru interesul sau sau al oricărui terț, precum si sa facă tot ce este posibil pentru a preveni ca astfel de informații sa fie in orice mod dezvăluite.

**Art. 3.2.** Intermediarul Financiar este de acord ca dezvăluirea informațiilor confidențiale terților si/sau folosirea de către acesta a acestor informații in/pentru interesul propriu sau al oricărui terț da dreptul B.I.D.sa obțină repararea prejudiciului in instanță conform Cap. 4.

**Art. 3.3**. Intermediarul Financiar nu va folosi informațiile primite de la B.I.D. decât in scopurile legate de sarcinile sale autorizate.

Intermediarul Financiar este responsabil pentru asigurarea integrității datelor introduse sau procesate și pentru menținerea securității și funcționării corecte a sistemului sau intern. De asemenea, Intermediarul Financiar este răspunzător pentru orice acțiuni întreprinse care pot conduce la compromiterea securității sistemelor B.I.D. sau pot provoca daune operațiunilor acesteia.

**Art. 3.4** Intermediarul Financiar este de acord să nu se angajeze în nicio activitate malițioasă, frauduloasă sau neautorizată în timpul relației pe care o are cu B.I.D. . Orice utilizare a informațiilor care depășește scopul sarcinilor autorizate ale Intermediarului Financiar, sau care încearcă să compromită, exploateze sau deterioreze datele B.I.D., este strict interzisă. Încălcarea acestei clauze poate duce la posibilitatea B.I.D.sa obțină repararea prejudiciului in instanță conform Cap. 4.

**Cap. 4. RASPUNDEREA CONTRACTUALA**

**Art. 4.** In cazul nerespectării clauzelor prezentului Acord, B.ID. își rezervă dreptul de a pretinde in instanță despăgubiri conform cu prejudiciul direct suferit.

**Cap. 5. INCETAREA ACORDULUI**

**Art.5** Obligațiile cu privire la informațiile confidențiale din acest Acord vor rămâne in vigoare si după încetarea Acordului, din orice cauza.

**Cap. 6. LEGEA APLICABILA SI INSTANTELE COMPETENTE**

**Art. 6.1.** Prezentul Acord este guvernat de legea romana si va fi interpretat si aplicat in conformitate cu aceasta.

**Art. 6.2.** Orice litigiu între părți decurgând din interpretarea sau executarea prezentului Acord vor fi soluționate de părți pe cale amiabila sau, in cazul in care acest lucru nu este posibil, va fi transmisă spre soluționare instanțelor competente din municipiul București.

**Cap. 7. DISPOZITII FINALE**

**Art. 7** Prezentul Acord a fost încheiat în doua exemplare cu aceeași valoare juridica, cate unul pentru fiecare parte. Semnat de ambele părți astăzi \_\_\_\_\_\_\_\_\_\_\_\_.

**Art. 7.** Prezentul Acord a fost semnat electronic astăzi..................

**Banca de Investitii si Dezvoltare S.A. Intermediar Financiar**

Prin ................. Prin .............